open-index/open-wikipedia-markdown huggingface dataset:
Πιέτρο νταλλε Κάρτσερι

Ο **Πιέτρο νταλλε Κάρτσερι** (, αποβιώσας το 1340) ήταν κύριος των 2/3 της Εύβοιας και λόγω του γάμου του βαρόνος της Αρκαδίας. 

Ήταν υιός του Γκραπότσο νταλε Κάρτσερι κυρίου του ημίσεως των Ωρεών, τον οποίο διαδέχθηκε. Η μητέρα του Μπεατρίτσε ντα Βερόνα ήταν κυρία του ημίσεως της Χαλκίδας· το άλλο ήμισυ ανήκε στην Μαρία Ναβιγαγιόζο, αλλά το 1328 διαδέχθηκε και τις δύο γενόμενος κύριος της Χαλκίδας. Ο ίδιος διαδέχθηκε τη Μαρία νταλλε Κάρτσερι στο ήμισυ της Καρύστου. Συνολικά κατείχε τα 2/3 της Εύβοιας.

Νυμφεύθηκε δύο φορές. Η πρώτη σύζυγός του, σύμφωνα με εικασία του Καρλ Χοπφ, ήταν κόρη από τον πρώτο γάμο του Τζόρτζιο Α΄ Γκίζι άρχοντα της Τήνου και της Μυκόνου. Ωστόσο η υπόθεση αυτή απορρίπτεται από τον Λενέρτζ.

Το 1324, ο Πιέτρο αναφέρεται ως κύριος του μισού τμήματος της Βαρωνίας της Αρκαδίας εντός του Πριγκιπάτου της Αχαΐας· υποθέτουμε πως αυτό ήταν αποτέλεσμα ενός δεύτερου γάμου με την Μπαλτζάνα Γκοτζαντίνι, χήρα και κληρονόμο του βαρόνου Εράρ Β΄ ντ'Ωλναί. Η Μπαλτζάνα απεβίωσε λίγο καιρό αργότερα.

Απεβίωσε το 1340 και τον διαδέχτηκε ο υιός του, Τζοβάννι, ο οποίος και ήταν ο μοναδικός του υιός από τον δεύτερο γάμο του. Τον διαδέχθηκε ως κύριος της Χαλκίδας.

## Παραπομπές


## Πηγές
*Miller, William. *The Latins in the Levant: A History of Frankish Greece (1204&ndash;1566).* London: 1908. ISBN 9789333038720
* 

Κατηγορία:Τριτημόριοι της Εύβοιας
Κατηγορία:Βαρώνοι του Πριγκιπάτου της Αχαΐας
Κατηγορία:Μεσαιωνική Μεσσηνία
Κατηγορία:Οικογένεια νταλλε Κάρτσερι
Blowin' in the Wind

Το **Blowin' in the Wind** είναι ένα τραγούδι γραμμένο από τον Μπομπ Ντίλαν, το οποίο το συμπεριέλαβε στον δίσκο του *[[The Freewheelin' Bob Dylan]]*, το 1963. Οι στίχοι του τραγουδιού περιέχουν μία σειρά ρητορικών ερωτήσεων. Στο ρεφρέν  η φράση *The answer, my friend, is blowin' in the wind* έχει διττό ρόλο είτε η απάντηση σε αυτά τα ερωτήματα βρίσκεται μπροστά στα μάτια μας είτε όντως πλανάται στον αέρα.

Το κομμάτι, με το πέρας των δεκαετιών, έλαβε αρκετές διακρίσεις. Για παράδειγμα το περιοδικό, το 2004, *[[Rolling Stone]]*, στη λίστα του με τα 500 Σπουδαιότερα Τραγούδια όλων των εποχών, το κατέταξε στην 14η θέση, Επίσης, το 1994, εισήχθη στο Grammy Hall of Fame. ενώ το έχουν ερμηνεύσει και αρκετοί άλλοι καλλιτέχνες, πλην του δημιουργού του.

## Παραπομπές


## Αναφορές
*
*
*
*

Κατηγορία:Τραγούδια του Μπομπ Ντίλαν
Κατηγορία:Αντιπολεμικά τραγούδια
Κατηγορία:Τραγούδια του 1962
Κατηγορία:Singles του 1966
Κατηγορία:Singles του 1963
Κατηγορία:Singles της Warner Bros. Records
Κατηγορία:Singles της Columbia Records
Κατηγορία:Τραγούδια του Έλβις Πρίσλεϊ
Κατηγορία:Τραγούδια διαμαρτυρίας
Κατηγορία:Singles της Decca Records
Κοινό των Νησιωτών

Το **Κοινό των Νησιωτών** ήταν ομοσπονδιακό κράτος (συμπολιτεία) της ελληνιστικής περιόδου, που περιλάμβανε τις Κυκλάδες. Ιδρύθηκε το 314 π.Χ. από τον Αντίγονο τον Μονόφθαλμο, και παρέμεινε υπό την ηγεμονία του ιδίου και του γιου του Δημήτριου του Πολιορκητή ως το 288 π.Χ. περίπου, οπότε πέρασε υπό την ηγεμονία των Πτολεμαίων. Το Κοινό διατηρήθηκε ως την κατάλυση της πτολεμαϊκης κυριαρχίας στο Αιγαίο από τον Μακεδόνα βασιλιά Αντίγονο Γονατά περί τα μέσα του 3ου αιώνα π.Χ. Μετά την διάλυση του Κοινού, τα νησιά των Κυκλάδων αυτονομήθηκαν, ώσπου το Κοινό ανασυστάθηκε περί το 200 π.Χ., αυτή τη φορά υπό την ηγεμονία της Ρόδου. Διατηρήθηκε δε ως την υποταγή της Ρόδου στη Ρώμη περί το 168 π.Χ.

Κατηγορία:Ομοσπονδιακά κράτη αρχαίας ελληνικής ιστορίας
Κατηγορία:Ιστορία των Κυκλάδων
Κατηγορία:Ελληνιστική περίοδος
Κατηγορία:Τίτλοι στην Αρχαία Ελλάδα
Διοργανώσεις Ε.Π.Σ. Χίου 2014–15

Για την **περίοδο 2014–15**, η Ένωση Ποδοσφαιρικών Σωματείων Χίου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Χίου.

Η πρωταθλήτρια ομάδα της ΕΠΣ Χίου λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Χίου, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2014–15, η δομή του πρωταθλήματος της Ε.Π.Σ. Χίου είναι η εξής:

* Α΄ Κατηγορία
* Β΄ Κατηγορία

### Α΄ Κατηγορία
Τον τίτλο του πρωταθλήματος κατέκτησε η ομάδα Κανάρης Νενήτων.

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Χίου. Η διοργάνωση ξεκίνησε στις 13 Σεπτεμβρίου του 2014 και ολοκληρώθηκε στις 21 Φεβρουαρίου του 2015 με τον τελικό. Το κύπελλο κατέκτησε ο Π.Ο. Δάφνη Δαφνώνα.

### Τελικός

## Σούπερ Καπ

Στο θεσμό του σούπερ καπ συμμετέχουν η εκάστοτε πρωταθλήτρια και κυπελλούχος της προηγούμενης περιόδου της Ε.Π.Σ. Χίου. Το τρόπαιο κατέκτησε η ομάδα Π.Ο. Δάφνη Δαφνώνα.

### Λεπτομέρειες αγώνα

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Χίου
Κατηγορία:Εγχώρια ποδοσφαιρικά πρωταθλήματα 2014–2015
Κατηγορία:Εγχώρια ποδοσφαιρικά κύπελλα 2014-2015
Εμβόλιο BCG

Το **εμβόλιο BCG (βάκιλος Calmette–Guérin)**, γνωστό επίσης ως αντιφυματικό εμβόλιο, είναι ένα εμβόλιο που χορηγείται κυρίως κατά της φυματίωσης. Σε χώρες όπου η φυματίωση είναι συνήθης, συστήνεται μία δόση σε υγιή νεογνά σε ηλικία κατά το δυνατόν πλησιέστερη στη γέννησή τους. Νεογνά θετικά στον ιό HIV/AIDS δεν θα πρέπει να εμβολιάζονται. Στις περιοχές όπου η φυματίωση δεν είναι συνήθης, μόνο τα νεογνά που βρίσκονται σε υψηλό κίνδυνο συνήθως εμβολιάζονται κατόπιν εξέτασης και θεραπείας τους για ύποπτες περιπτώσεις φυματίωσης. Ενήλικες, που δεν έχουν φυματίωση και δεν έχουν προηγουμένως εμβολιαστεί αλλά εκτείθενται συχνά σε πολυανθεκτική φυµατίωση, μπορούν επίσης να εμβολιαστούν. 

## Αποτελεσματικότητα και χορήγηση
Τα επίπεδα προστασίας ποικίλλουν σημαντικά και διαρκούν από δέκα έως δώδεκα χρόνια. Όσον αφορά τα παιδιά, το εμβόλιο προφυλάσσει περίπου το 20% από το να προσβληφθούν από τη νόσο και το ένα δεύτερο εκείνων που έχουν προσβληθεί από το να την αναπτύξουν. Το εμβόλιο χορηγείται με ενδοδερμική έγχυση. Η αποτελεσματικότητα επιπλέον δόσεων του εμβολίου δεν έχει τεκμηριωθεί. Είναι δυνατόν να χρησιμοποιηθεί επίσης σε θεραπείες για κάποιες μορφές καρκίνου της ουροδόχου κύστης.

## Ασφάλεια και κίνδυνοι
Σοβαρές παρενέργειες είναι σπάνιες. Συχνά παρουσιάζεται κοκκίνισμα, πρήξιμο και ήπιος πόνος στο σημείο έγχυσης. Ένα μικρό έλκος ενδέχεται επίσης να σχηματιστεί με κάποια ουλή μετά την επούλωση. Παρενέργειες είναι πιο συνηθισμένες και δυνητικά πιο σοβαρές σε εκείνους με ανοσολογική ανεπάρκεια. Το εμβόλιο δεν είναι ασφαλές για χρήση κατά τη διάρκεια της εγκυμοσύνης. Αρχικά αναπτύχθηκε από το βακτηρίδιο *[[Mycobacterium bovis]]*, που συνήθως απαντάται στα βοοειδή. Παρότι το εμβόλιο περιέχει εξασθενημένους ιούς, είναι ακόμα ζων.

## Ιστορία και πολιτισμός
Το εμβόλιο BCG χρησιμοποιήθηκε πρώτη φορά το 1921. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο των σημαντικότερων φαρμακευτικών ουσιών που χρειάζονται σε ένα βασικό σύστημα υγείας. Το 2014, το κόστος χονδρικής πώλησης του εμβολίου ανερχόταν σε 0.16 δολάρια ανά δόση. Στις Ηνωμένες Πολιτείες, η τιμή του κυμαίνεται από 100 έως 200 δολάρια. Κάθε χρόνο το εμβόλιο χορηγείται σε περίπου 100 εκατομμύρια παιδιά.

## Παραπομπές


BCG
Κατηγορία:Φυματίωση
Εμβόλιο μηνιγγιτιδόκοκκου

Ως **εμβόλιο μηνιγγιτιδόκοκκου** αναφέρεται οποιοδήποτε εμβόλιο χρησιμοποιείται για την πρόληψη της λοίμωξης από το μικρόβιο *Ναϊσσέρια της μηνιγγίτιδας*. Διάφορες παραλλαγές του εμβολίου είναι αποτελεσματικές ενάντια σε ορισμένους ή όλους από τους παρακάτω οροτύπους του μηνιγγιτιδόκοκκου: A, C, W135 και Y. Τα εμβόλια είναι από 85% έως 100% αποτελεσματικά για τουλάχιστον δύο χρόνια. Οδηγούν στη μείωση του επιπέδου της μηνιγγίτιδας και της σήψης σε πληθυσμούς στους οποίους τα εμβόλια χρησιμοποιούνται ευρέως. Χορηγούνται είτε ενδομυϊκά είτε υποδόρια.

## Συστάσεις
Ο Παγκόσμιος Οργανισμός Υγείας συστήνει ότι στις χώρες με μέτρια ή υψηλά επίπεδα της ασθένειας ή με συχνά κρούσματά της θα πρέπει να γίνεται εμβολιασμός σε σταθερή βάση. Στις χώρες με χαμηλό κίνδυνο της νόσου, συστήνεται μόνο οι ομάδες που βρίσκονται σε υψηλό κίνδυνο να υποβάλλονται σε εμβολιασμό. Στην αφρικανική ζώνη μηνιγγίτιδας, βρίσκονται σε εξέλιξη προσπάθειες να εμβολιαστούν όλα τα άτομα ηλικίας μεταξύ ενός και τριάντα ετών με το συζευγμένο εμβόλιο κατά του μηνιγγιτιδόκοκκου οροομάδας A. Στον Καναδά και στις Ηνωμένες Πολιτείες, τα εμβόλια που είναι αποτελεσματικά ενάντια σε όλους τους τέσσερις τύπους της μηνιγγίτιδας συστήνονται κατά συνήθη βάση στους εφήβους και σε όσους βρίσκονται σε υψηλό κίνδυνο. Επίσης, εμβολιασμός απαιτείται για τα άτομα που ταξιδεύουν στη Μέκκα για το ετήσιο προσκύνημα Χατζ.

## Ασφάλεια και μορφές
Τα εμβόλια είναι γενικά ασφαλή. Κάποια είναι δυνατόν να αναπτύξουν πόνο και κοκκίνισμα στο σημείο της έγχυσης. Η χρήση τους κατά την εγκυμοσύνη κρίνεται ασφαλής. Σοβαρές αλλεργικές αντιδράσεις απαντούν σε λιγότερες από μία σε ένα εκατομμύριο δόσεις. 

## Ιστορία και πολιτισμός
Το πρώτο εμβόλιο μηνιγγιτιδόκοκκου έγινε διαθέσιμο τη δεκαετία του 1970. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο των σημαντικότερων φαρμακευτικών ουσιών που χρειάζονται σε ένα βασικό σύστημα υγείας. Το 2014, το κόστος χονδρικής πώλησης του εμβολίου ανερχόταν από 3,23 έως 10,77 δολάρια ανά δόση. Στις Ηνωμένες Πολιτείες, το κόστος του κυμαίνεται από 100 έως 200 δολάρια κατά τη διάρκεια των εμβολιασμών.

## Παραπομπές


Μηνιγγιτιδοκοκκος
Ρον Κλαρκ

Ο **Ρον Κλαρκ** (*Ronald William "Ron" Clarke*, 21 Φεβρουαρίου 1937 - 17 Ιουνίου 2015) ήταν Αυστραλός αθλητής, συγγραφέας και δήμαρχος της Χρυσής Ακτής από το 2004 έως το 2012.

Ήταν ένας από τους μεγαλύτερους αθλητές όλων των εποχών στις μεγάλες αποστάσεις. Στην ηλικία των 19 ετών επελέγη για να ανάψει τον βωμό στους Ολυμπιακούς Αγώνες της Μελβούρνης. Στις 18 Δεκεμβρίου του 1962 κατέρριψε το ρεκόρ των 10.000 μ. στη Μελβούρνη με 28:15.6 το οποίο κατέρριψε και πάλι στις 14 Ιουλίου του 1965 με 27:39.4 στο Όσλο. Στις 4 Ιουνίου του 1965 κατέρριψε το δικό του παγκόσμιο ρεκόρ στα 5.000 μ. με 13.25. Στις 5 Ιουλίου του 1966, κατέρριψε στη Στοκχόλμη ξανά το παγκόσμιο ρεκόρ στα 5.000 μ. με επίδοση 13:16.6. Την ίδια χρονιά, επισκέφθηκε την πρωτεύουσα της Τσεχοσλοβακίας, Πράγα, για να επισκεφθεί το πρότυπό του, τον Εμίλ Ζάτοπεκ.

Συνολικά, τη δεκαετία του 1960 ο Ρον Κλαρκ σημείωσε 17 παγκόσμια ρεκόρ σε αποστάσεις από τα 3.000 έως τα 20.000 μ. ενώ κέρδισε τις 202 από τις 313 κούρσες στις οποίες έλαβε μέρος. Δεν κατάφερε όμως να διακριθεί σε μεγάλες διοργανώσεις καθώς δεν κατέκτησε χρυσό oλυμπιακό μετάλλιο. Το 1964 ήταν 3ος στα 10.000 μ. (28.25.8) και 9ος στα 5.000 μ. (13.58.2), ενώ στο Μεξικό το 1968 δεν άντεξε το υψόμετρο, αλλά και τις επιθέσεις των Αφρικανών αντιπάλων του. Ωστόσο, ο Εμίλ Ζάτοπεκ που τον θαύμαζε πολύ, του χάρισε ένα από τα δικά του επειδή ο Κλαρκ, αν και καλός αθλητής, δεν είχε καταφέρει ποτέ να ανέβει στο ψηλότερο σκαλί του βάθρου. "*Στο δίνω όχι εξαιτίας της φιλίας μας, αλλά γιατί το αξίζεις*". Αυτό το σημείωμα βρήκε ο Ρον Κλαρκ στη βαλίτσα του μαζί με ένα χρυσό ολυμπιακό μετάλλιο από τους Ολυμπιακούς Αγώνες στο Ελσίνκι το 1952. Ο Κλαρκ αποκάλυψε την ιστορία μετά το θάνατο του φίλου του.

Το 2004, ο Ρον Κλαρκ έγινε δήμαρχος Χρυσής Ακτής, θέση που διατήρησε μέχρι το 2012. Έφυγε από τη ζωή στις 17 Ιουνίου του 2015, σε ηλικία 78 ετών.

## Παραπομπές


Κατηγορία:Δρομείς μεγάλων αποστάσεων
Κατηγορία:Αυστραλοί αθλητές του στίβου
Κατηγορία:Αυστραλοί Ολυμπιονίκες
Κατηγορία:Χάλκινοι Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1964
Μονοξείδιο του σεληνίου

Το **μονοξείδιο του σεληνίου** ή **οξιδοσελήνιο** (αγγλικά: *selenium monoxide* ή *oxidoselenium*) είναι ανόργανη χημική ένωση, που περιέχει σελήνιο και οξυγόνο, με μοριακό τύπο **SeO**.

## Παραγωγή
Το μονοξείδιο του σεληνίου μπορεί να παραχθεί με θερμική διάσπαση διοξειδίου του σεληνίου στους 1,000&nbsp;°C:
\mathrm{2SeO_2 \xrightarrow{1.000^oC} 2SeO + O_2} 


## Παρατηρήσεις, υποσημειώσεις και αναφορές


Κατηγορία:Οξείδια
Κατηγορία:Ενώσεις σεληνίου
Εμβόλιο κατά της ηπατίτιδας Α

Το** εμβόλιο κατά της ηπατίτιδας Α** είναι ένα εμβόλιο που προλαμβάνει την ηπατίτιδα Α. Είναι αποτελεσματικό στο 95% περίπου των περιπτώσεων, διαρκεί τουλάχιστον δεκαπέντε χρόνια και, ενδεχομένως, καθ' όλη τη διάρκεια ζωής ενός ατόμου. Εφόσον χορηγηθεί, συνιστώνται δύο δόσεις, εκ των οποίων η πρώτη χορηγείται μετά την ηλικία του ενός έτους. Χορηγείται με ενδομυική ένεση.

Ο Παγκόσμιος Οργανισμός Υγείας (ΠΟΥ) συνιστά καθολικό εμβολιασμό σε περιοχές που η ασθένεια παρουσιάζει μέτρια εξάπλωση. Σε περιοχές που η ασθένεια είναι πολύ διαδεδομένη δεν συνιστάται εμβολιασμός, διότι όλοι οι άνθρωποι αναπτύσσουν συνήθως ανοσία μέσω μόλυνσης κατά την παιδική ηλικία. Το Κέντρο Ελέγχου και Πρόληψης Νοσημάτων (CDC) των ΗΠΑ συνιστά τον εμβολιασμό των ενηλίκων που ανήκουν στις ομάδες υψηλού κινδύνου, καθώς και όλων των παιδιών.

Σοβαρές παρενέργειες εκδηλώνονται πολύ σπάνια. Στο 15% περίπου των παιδιών και το ήμισυ των ενηλίκων εκδηλώνεται πόνος στο σημείο της ένεσης. Τα περισσότερα εμβόλια κατά της ηπατίτιδας Α περιέχουν τον αδρανοποιημένο ιό, ενώ κάποια περιέχουν τον εξασθενημένο ιό. Αυτά που περιέχουν τον εξασθενημένο ιό δεν συνιστώνται κατά τη διάρκεια της εγκυμοσύνης ή σε άτομα με αδύναμο ανοσοποιητικό σύστημα. Ορισμένα σκευάσματα συνδυάζουν το εμβόλιο κατά της ηπατίτιδας Α με το εμβόλιο κατά της ηπατίτιδας Β ή με το εμβόλιο κατά του τύφου.

Το πρώτο εμβόλιο κατά της ηπατίτιδας Α εγκρίθηκε στην Ευρώπη το 1991 και τις Ηνωμένες Πολιτείες το 1995. Περιλαμβάνεται στον κατάλογο βασικών φαρμάκων του Παγκόσμιου Οργανισμού Υγείας, την πιο σημαντική φαρμακευτική αγωγή που συνιστάται για ένα βασικό σύστημα υγείας. Στις Ηνωμένες Πολιτείες το κόστος του κυμαίνεται μεταξύ 50 και 100 δολαρίων.

## Παραπομπές


Κατηγορία:Εμβόλια
Κατηγορία:Ηπατίτιδα
Ντέιβιντ Μαζούζ

Ο **Νταβίντ Άλμπερτ Μαζούζ** (*David Albert Mazouz*, 19 Φεβρουαρίου 2001) είναι Αμερικανός ηθοποιός. Είναι περισσότερο γνωστός για τον πρωταγωνιστικό του ρόλο ως Μπρους Γουέιν στη τηλεοπτική σειρά Gotham (2014–2019) του Fox Channel. Ξεκίνησε την καριέρα του με αρκετούς γκεστ ρόλους, όπως στη τηλεοπτική σειρά Touch (2012–2013) με το ρόλο του Τζέικ για τον οποίο ήταν υποψήφιος για Βραβείο Νεαρού Καλλιτέχνη.

## Βιογραφία
Ο Νταβίντ Μαζούζ γεννήθηκε στο Λος Άντζελες της Καλιφόρνια σε μια Εβραϊκή οικογένεια Σεφαρδιτών. Ο πατέρας του, Μισέλ Μαζούζ, είναι ιατρός από την Τυνησία και τη Γαλλία και η μητέρα του, Ρέιτσελ Κόχεν, είναι ψυχοθεραπεύτρια της οποίας οι γονείς είναι από την Ελλάδα. Έχει μια αδερφή, την Ρεμπέκα Μαζούζ.

Σπούδαζε στο *Shalhevet High School*, μια σύγχρονη ορθόδοξη εβραϊκή σχολή από το 2015 ως το 2019 και εμφανίστηκε σε ένα μουσικό βίντεο που προώθησε το σχολείο. Το Φθινόπωρο του 2019, άρχισε να σπουδάζει στο Πανεπιστήμιο του Στάνφορντ οικονομικά, ψυχολογία και επιστήμη υπολογιστών.

## Καριέρα
Ξεκίνησε την καριέρα του στα οκτώ του, πρωταγωνιστώντας σε διαφημίσεις με τον Κίφερ Σάδερλαντ. Το 2012 ο Μαζούζ στον ρόλο του "Τζέικ", ενός βουβού αγοριού, έπαιξε με τον Σάδερλαντ στην τηλεοπτική σειρά "Touch". Άλλες τηλεοπτικές σειρές στις οποίες έχει κάνει την εμφάνιση του είναι το "Mike & Molly", "The Office", "Criminal Minds" και "Private Practice" κ.ά.

Από το 2014 ως το 2019 ο Μαζούζ πρωταγωνιστούσε στη τηλεοπτική σειρά "Γκόθαμ" (Gotham) ως Μπρους Γουέιν, που αποτελεί την μεγαλύτερη μέχρι τώρα επιτυχία του.

Το 2016 είχε πρωταγωνιστικούς ρόλους στις ταινίες τρόμου "Incarnate" ως Κάμερον και "The Darkness" ως Μάικλ Τέιλορ. Το 2021 εμφανίστηκε στη ταινία "The Birthday Cake" και το 2023 πρωταγωνίστησε στη μικρού μήκους ταινία "nothing, except everything."

## Φιλμογραφία
μικρογραφία|175px|δεξιά|Νταβίντ Μαζούζ (2015)

## Ταινίες

## Τηλεοπτικές σειρές

## Παραπομπές


## Εξωτερικοί σύνδεσμοι

* Βιογραφία στο IMDB (Αγγλικά)
* Σελίδα Βικιπαίδει (Αγγλικά)

Κατηγορία:Αμερικανοεβραίοι
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Αθανάσιος Αιλιανός

Ο **Αθανάσιος Αιλιανός** , του Γεωργίου (πέθανε τον Ιούνιο του 1962) ήταν Έλληνας δικηγόρος και πολιτικός.

## Καριέρα
Σπούδασε νομικά και εργάστηκε ως δικηγόρος. Ήταν παντρεμένος με την Ευθυμία Αιλιανού.Εξελέγη βουλευτής Μεσσηνίας, τον Νοέμβριο του 1910, τον Δεκέμβριο του 1915 και στις εκλογές του 1920.
Ήταν ξανά υποψήφιος το 1926 στη Μεσσηνία με το Λαϊκό Κόμμα χωρίς να εκλεγεί (έλαβε 907 ψήφους).

Απεβίωσε το 1962 και κηδεύτηκε από το Πρώτο Νεκροταφείο Αθηνών στις 28 Ιουνίου 1962.

## Παραπομπές


Κατηγορία:Βουλευτές Μεσσηνίας
Δ΄ Εθνική ποδοσφαίρου ανδρών 1991-92

Η **Δ΄ Εθνική Κατηγορία 1991–1992** ήταν η 5η διοργάνωση της Δ΄ Εθνικής Κατηγορίας, μετά την επίσημη ίδρυσή της το 1987, ως τέταρτο τη τάξει πρωτάθλημα ανδρών του ελληνικού ποδοσφαίρου. Διοργανώθηκε με τη συμμετοχή 231 ομάδων, οι οποίες χωρίστηκαν σε 12 ομίλους των 17–20 ομάδων. Ήταν η τελευταία χρονιά εφαρμογής του συστήματος βαθμολόγησης 2–1–0 για νίκη–ισοπαλία–ήττα αντίστοιχα. Ο πρωταθλητής του κάθε ομίλου προβιβάστηκε στην Γ΄ Εθνική Κατηγορία 1992–1993, ενώ οι τελευταίες ομάδες υποβιβάστηκαν στα τοπικά πρωταθλήματα.

## Βαθμολογίες
### 1ος όμιλος

### 2ος όμιλος

### 3ος όμιλος

### 4ος όμιλος

### 5ος όμιλος

* Οι Λεωνίδας Σπάρτης και Άρης Σκάλας αποσύρθηκαν από το επόμενο πρωτάθλημα Δ΄ Εθνικής

### 6ος όμιλος

### 7ος όμιλος

### 8ος όμιλος

### 9ος όμιλος

### 10ος όμιλος

### 11ος όμιλος

### 12ος όμιλος

## Σημειώσεις

## Παραπομπές


## Πηγές
* «Greece - List of Fourth Level Final Tables, 1991–1992», rsssf.com, Alexander Mastrogiannopoulos

Κατηγορία:Δ΄ Εθνική κατηγορία ποδοσφαίρου ανδρών Ελλάδας
Κατηγορία:Εγχώρια ποδοσφαιρικά πρωταθλήματα 1991-1992
Διοργανώσεις Ε.Π.Σ. Χίου 2012–13

Για την **περίοδο 2012–13**, η Ένωση Ποδοσφαιρικών Σωματείων Χίου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Χίου.

Η πρωταθλήτρια ομάδα της ΕΠΣ Χίου λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Χίου, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2012–13, η δομή του πρωταθλήματος της Ε.Π.Σ. Χίου είναι η εξής:

* Α΄ Κατηγορία
* Β΄ Κατηγορία

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Χίου. 

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Χίου
Κατηγορία:Εγχώρια ποδοσφαιρικά πρωταθλήματα 2012-2013
Κατηγορία:Εγχώρια ποδοσφαιρικά κύπελλα 2012-2013
Διευθυντήριο (Ρωσία)

Το **Διευθυντήριο** ήταν η βραχύβια μεταβατική κυβέρνηση της Ρωσίας κατά την Ρωσική Επανάσταση. Αποτελείτο από πέντε βασικούς υπουργούς και διήρκησε για περίπου τρεις εβδομάδες.

## Μέλη
#Πρωθυπουργός Αλέξανδρος Κερένσκι
#Υπουργός Εξωτερικών Μιχαήλ Τερεσένκο
#Υπουργός Στρατιωτικών Αλεξάντρ Βερχόφσκι (Κομμουνάρκα)
#Υπουργός Ναυτικών Ντμίτρι Βερντερέφσκι
#Υπουργός Επικοινωνιών Αλεξέι Νικίτιν (Κομμουνάρκα)

## Ιστορικό
Το Διευθυντήριο ιδρύθηκε με διάταγμα της Ρωσικής Προσωρινής Κυβέρνησης στις 14 Σεπτεμβρίου 1917. Το Διευθυντήριο ήταν υπεύθυνο για τις “δημόσιες υποθέσεις μέχρι την ίδρυση του Υπουργικού Συμβουλίου”. Το Διευθυντήριο δημιουργήθηκε για την επίλυση της κρίσης που απέρρεε από το πραξικόπημα Κορνίλοφ και την κατάρρευση της Δεύτερης Προσωρινής Κυβέρνησης.

Στις 8 Οκτωβρίου, με τον σχηματισμό του 3ου συνασπισμού, το Διευθυντήριο καταργήθηκε.

Με το Διευθυντήριο η Ρωσία ανακηρύχθηκε δημοκρατία και διαλύθηκε η Κρατική Δούμα της Ρωσικής Αυτοκρατορίας.

## Δες επίσης
*Ρωσική Προσωρινή Κυβέρνηση
*Γαλλικό Διευθυντήριο, ένας θεσμός κατά την Γαλλική Επανάσταση.


Κατηγορία:Ρωσική Επανάσταση
Κατηγορία:Κυβέρνηση της Ρωσίας
Ανώσκελη Χανίων

Η **Ανώσκελη** είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης.

## Γενικά και ιστορικά στοιχεία
Η Ανώσκελη είναι κτισμένη σε υψόμετρο 260 μέτρων στα νοτιοδυτικά της πόλης των Χανίων. Ιστορικά ανήκει στη γεωγραφική περιοχή της Κισσάμου, ενώ το 1859 καταγράφεται από τον, επαναστάτη και απομνημονευματογράφο, Κυριάκο Κριτοβουλίδη ως ένας από τους οικισμούς της Κρήτης με πληθυσμό μεγαλύτερο των είκοσι οικογενειών.

Σύμφωνα με την οθωμανική απογραφή του 1881 είχε αμιγή ελληνικό πληθυσμό που ανερχόταν στους 174 κατοίκους και το 1900, η απογραφή που διενεργήθηκε από την Κρητική Πολιτεία κατέγραψε 283 κατοίκους.

Με τη δημιουργία των πρώτων δήμων επί Τουρκοκρατίας, η Ανώσκελη υπήχθη στον δήμο Βουκολιών και επί Κρητικής Πολιτείας ανήκε στον δήμο Δρομόνερου. Μετά την ενσωμάτωση της Κρήτης στο ελληνικό κράτος, ο οικισμός αποτέλεσε τμήμα της επαρχίας Κισσάμου στην οποία παρέμεινε μέχρι το 1997, όταν έπειτα από τις αλλαγές που επιβλήθηκαν στην τοπική αυτοδιοίκηση μέσω του προγράμματος Καποδίστρια υπήχθη στον δήμο Βουκολιών ως έδρα κοινότητας. Από το 2011 ανήκει στον καλλικρατικό δήμο Πλατανιά.

Από τον οικισμό καταγόταν ο επιχειρηματίας Κυριάκος Μαμιδάκης.

## Απογραφές πληθυσμού

*Δείτε: *'Κοινότητα Ανώσκελης**'

## Παραπομπές


Ανώσκελη
Ανώσκελη
Διευθυντήριο

Το Διευθυντήριο ήταν κυβερνητικό σχήμα χωρών:

*Διευθυντήριο (Γαλλία)
*Διευθυντήριο (Ρωσία)
Αργυρός Κώδικας

Ο **Αργυρός Κώδικας** (λατ.:*Codex Argenteus*) είναι Κώδικας ο οποίος περιέχει τα μεταφρασμένα Ευαγγέλια της Αγίας Γραφής στη Γοτθική γλώσσα από τον επίσκοπο των Γότθων Ουλφίλα. Εκτίθεται στη βιβλιοθήκη του πανεπιστημίου της Ουψάλα, στη Σουηδία.

## Ιστορικό
Σύμφωνα με τους εκκλησιαστικούς ιστορικούς Φιλοστόργιο, Θεοδώρητο, Σωζομενό και Σωκράτη, ο Ουλφίλας το έτος 341 μ.Χ. αναδεικνύεται Επίσκοπος των Γότθων από τον Αρειανό επίσκοπο Ευσέβιο της Νικομήδειας. Αυτός εργάσθηκε με ζήλο για τον εκχριστιανισμό των ομοφύλων του Γότθων και για τον λόγο αυτό χρειάστηκε να εφεύρει το γοτθικό αλφάβητο. Εκτός των άλλων μετέφρασε με επιτυχία από το ελληνικό κείμενο της Καινής Διαθήκης τα τέσσερα ευαγγέλια στη γοτθική γλώσσα. Αυτή η μετάφραση σώζεται σήμερα στον αργυρό κώδικα οποίος στην αρχή περιείχε 300 φύλλα αλλά σήμερα υπάρχουν μόνο τα 187 και εμπεριέχονται με τη σειρά τα ευαγγέλια των Ματθαίου, Ιωάννη, Λουκά και Μάρκου.

## Παραπομπές



Κατηγορία:Χειρόγραφα της Αγίας Γραφής
Τετροξειδάνιο

Το **τετροξειδάνιο** (αγγλικά: *tetraoxidane*) είναι η ανόργανη χημική ένωση υδρογόνου και οξυγόνου με μοριακό τύπο **Η<sub>2</sub>Ο<sub>4</sub>**, αλλά χρησιμοποιήθηκαν γι' αυτό και οι τύποι **H[O<sub>4</sub>]H** και **H(μ-O<sub>4</sub>)Η**. Αποτελεί το τέταρτο μέλος των οξειδάνιων, δηλαδή των πολυοξειδανίων του υδρογόνου με γενικό τύπο H2Ov. Τα τρία πρώτα είναι το νερό [(μον)οξειδάνιο], το υπεροξείδιο του υδρογόνου (διοξειδάνιο) και το τριοξειδάνιο. Το τετροξειδάνιο είναι σαφώς ασταθέστερο από τα προηγούμενα οξειδάνια. Η ρίζα που προκύπτει από την απόσπαση ενός ατόμου υδρογόνου από το τετροξειδάνιο ονομάζεται «υδροτετροξειδανύλιο» (HO4•). Ο όρος τετροξειδάνιο επεκτείνεται και πέραν της «μητρικής» ένωσης, σε μια σειρά «θυγατρικές» ενώσεις γενικού τύπου R2O4, όπου τα όχι απαραίτητα ίδια R παριστάνουν άτομα υδρογόνου, αλογόνου ή διάφορες ανόργανες και οργανικές μονοσθενείς ρίζες. Τα δύο R μαζί μπορούν να αντικατασταθούν με μια δισθενή ρίζα, οπότε υπάρχουν και ετεροκυκλικά τετροξειδάνια.

## Παραγωγή

Παράγεται με χημική αντίδραση ανάμεσα σε υδροϋπεροξυ ρίζες (HO2•) σε χαμηλές θερμοκρασίες:
\mathrm{2HO_2^\bullet  \xrightarrow{} 2H_2O_4}


## Ιονισμός

Το τετροξειδάνιο, όπως και τα υπόλοιπα οξειδάνια, αυτοϊονίζεται, όταν βρίσκεται σε υγρή μορφή:
\mathrm{H_2O_4 \rightleftarrows H^+ + HO_4^-}
\mathrm{2H_2O_4 \rightleftarrows H_3O_4^+ + HO_4^-}



## Παραπομπές


Κατηγορία:Ανόργανες ενώσεις
Κατηγορία:Υδρίδια
Κατηγορία:Οξειδωτικά αντιδραστήρια
Κατηγορία:Ασταθείς ενώσεις
Κατηγορία:Οξειδάνια
Κατηγορία:Μητρικές ενώσεις
Mr. Tambourine Man

Το **Mr. Tambourine Man** είναι ένα τραγούδι γραμμένο από τον Μπομπ Ντίλαν, το οποίο συμπεριλήφθηκε στον δίσκο *[[Bringing It All Back Home]]*, το 1965. Στιχουργικά το κομμάτι έχει αρκετούς συμβολισμούς. Θεωρήθηκε από σχολιαστές των τραγουδιών του Ντίλαν ένας παιάνας για τα ναρκωτικά και συγκεκριμένα το LSD, ένα κάλεσμα του ερμηνευτή στη μούσα του, μία αντανάκλαση των αιτημάτων του κοινού προς τον καλλιτέχνη. Άλλοι έχουν δώσει ακόμα και θρησκευτικές ερμηνείες. Ο Ντίλαν ποτέ δε συμμερίστηκε την άποψη ότι το κομμάτι αφορά τα ναρκωτικά.

Το τραγούδι έχει υποστεί πολυάριθμες διασκευές από καλλιτέχνες διαφόρων ειδών. Η πιο γνωστή και επιτυχημένη θεωρείται εκείνη των The Byrds, οι οποίοι το κυκλοφόρησαν ως single το 1965, με το single να φτάνει στο νούμερο 1 των βρετανικών chart και στα αμερικανικά *Billboard Hot 100*. Το τραγούδι, επίσης, το συμπεριέλαβαν και στον ντεμπούτο δίσκο τους. Το περιοδικό *[[Rolling Stone]]* κατέταξε τη συγκεκριμένη διασκευή στη λίστα του με τα 500 Σπουδαιότερα Τραγούδια όλων των εποχών, στην 79η θέση, ενώ την πρωτότυπη εκτέλεση από τον Ντίλαν στην 106η θέση. Ενώ και οι δύο εκτελέσεις έχουν μπει στο Grammy Hall of Fame.

## Παραπομπές


## Αναφορές

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
* 
* 
*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  

Κατηγορία:Τραγούδια του 1965
Κατηγορία:Τραγούδια του Μπομπ Ντίλαν
Κατηγορία:Singles του 1965
Κατηγορία:Singles της Columbia Records
Κατηγορία:Νούμερο 1 singles στα Billboard Hot 100
Like a Rolling Stone

Το ***Like a Rolling Stone*** είναι τραγούδι του Μπομπ Ντίλαν, το οποίο συμπεριλήφθηκε στον δίσκο *[[Highway 61 Revisited]]*, του 1965. Τους στίχους ο Ντίλαν του έγραψε, τον Ιούνιο του 1965, όταν γύρισε εξουθενωμένος από μία περιοδεία που έκανε στην Αγγλία. Μάλιστα, το χειρόγραφο των στίχων, πουλήθηκε το 2014, σε δημοπρασία, έναντι 2 εκατομμυρίων δολαρίων.

Αρχικά η δισκογραφική δεν ήταν σίγουρη για την επιτυχία του τραγουδιού τόσο για τον ήχο του όσο και για τον χρόνο του. Παρόλα αυτά, το single έφτασε στο νούμερο 1 του αμερικανικού *Cashbox Top 100*, 2ο στο *Billboard Hot 100*, στα καναδικά chart στο νούμερο 3 και στα βρετανικά στο νούμερο 4. Μεταξύ άλλων πολλών διακρίσεων, το περιοδικό *[[Rolling Stone]]*, στη λίστα του με τα *[[Κατάλογος με τα 500 σημαντικότερα τραγούδια όλων των εποχών (Rolling Stone)|500 Σπουδαιότερα Τραγούδια όλων των εποχών]]*, το κατέταξε στην 1η θέση.

Εντούτοις το τραγούδι έχει ονομαστεί επαναστατικό από τους κριτικούς, καθώς συνδυάζει πολλά είδη μαζί, όπως επίσης και για την ιδιαίτερη ερμηνεία του Ντίλαν.  Επίσης ο Ντίλαν από ένας folk τραγουδιστής γίνεται ένας rockstar με αυτό το κομμάτι, το οποίο κι αυτό με τη σειρά επηρέασε ιδιαίτερα τη μεταπολεμική μουσική. Πολυάριθμες διασκευές έχουν γίνει, ωστόσο, στο κομμάτι, από δημοφιλείς καλλιτέχνες διαφόρων μουσικών ειδών, όπως οι The Rolling Stones, οι The Jimi Hendrix Experience, οι Bob Marley and the Wailers αλλά και οι Green Day.

## Παραπομπές


;Βιβλιογραφία

* 

## Εξωτερικοί σύνδεσμοι
* Lyrics at Bob Dylan's official website
* Like a Rolling Stone music video at Bob Dylan website
* ''Vocal performance and speech intonation: Bob Dylan’s "Like a Rolling Stone"'' by Michael Daley, York University, Toronto
* November 6, 2015 NPR Music "The Day Dylan Got It Right" about recording "Like a Rolling Stone."

Κατηγορία:Τραγούδια του 1965
Κατηγορία:Τραγούδια του Μπομπ Ντίλαν
Κατηγορία:Τραγούδια των The Rolling Stones
Κατηγορία:Singles του 1965
Κατηγορία:Singles της Columbia Records
Κατηγορία:Αγγλόφωνα τραγούδια
Ηλεκτρονική τάξη

Η ηλεκτρονική τάξη αφορά σε ένα εργαλείο, μια πλατφόρμα σχεδιασμένη και υποστηριζόμενη από την Τεχνολογία πληροφοριών και επικοινωνίας μέσω της οποίας δημιουργείται ένα εκπαιδευτικό περιβάλλον, που προσομοιάζει σε μια συμβατική αίθουσα διδασκαλίας, όσον αφορά τις μαθησιακές διαδικασίες που συντελούνται μέσα σε αυτή. Η ηλεκτρονική τάξη χρησιμοποιείται σε όλες τις βαθμίδες εκπαίδευσης και στη Δια Βίου Μάθηση. Σχεδιαστής και ρυθμιστής των διαδικασιών αυτών είναι ο εκπαιδευτής που μπορεί να ταυτίζεται με το διαχειριστή. Ο διαχειριστής είναι ο υπεύθυνος για τη λειτουργία της ηλεκτρονικής πλατφόρμας, φροντίζει για τους λογαριασμούς των χρηστών, ελέγχει εξυπηρετητή και βάσεις δεδομένων. Μπορεί να είναι ένας τεχνικός από την υπηρεσία σχεδιασμού, κατασκευής ή υποστήριξης του συγκεκριμένου ηλεκτρονικού εκπαιδευτικού περιβάλλοντος, ο ίδιος ο εκπαιδευτής ή κάποιος από τους εκπαιδευόμενους όντας περισσότερο εξοικειωμένος με τέτοιου είδους περιβάλλοντα, ο οποίος ενίοτε αντικαθιστά τον εκπαιδευτή. Οι εκπαιδευόμενοι διαθέτουν λογαριασμό που επιτρέπει την πρόσβασή τους στο ηλεκτρονικό μαθησιακό περιβάλλον. Η ηλεκτρονική τάξη εμπνευσμένη  από τη φιλοσοφία της ασύγχρονης επικοινωνίας δεν απαιτεί τη φυσική παρουσία των εμπλεκόμενων στη μαθησιακή διαδικασία. Ο εκπαιδευτής, από διαφορετικές τοποθεσίες και στο χρόνο που εκείνος επιθυμεί, αναρτά οδηγίες, τροφοδοτεί τους εκπαιδευόμενους με μαθησιακό υλικό και παρακολουθεί την πρόοδό τους. Οι εκπαιδευόμενοι διαμοιράζονται σημειώσεις, οδηγίες, βιβλία σε ηλεκτρονική μορφή, ενώ μπορούν να συνεργάζονται με τα άλλα μέλη της ομάδας, να παρακολουθούν τη μαθησιακή τους πορεία μέσα από αναρτημένες εργασίες των μελών, να συμμετέχουν σε συζητήσεις στα forum, που προβλέπει το εκπαιδευτικό περιβάλλον.

Στην Ελλάδα, η πλατφόρμα η-Τάξη, προϊόν της Ομάδας Ασύγχρονης Τηλεκπαίδευσης του Πανεπιστήμιου Αθηνών για το Πανελλήνιο Σχολικό Δίκτυο, εντάσσεται στο πλαίσιο προσπαθειών για την αξιοποίηση αυτού που καλείται Τεχνολογία πληροφοριών και επικοινωνίας στην εκπαιδευτική πράξη. Η πλατφόρμα Open eClass είναι ένα ολοκληρωμένο Σύστημα Διαχείρισης Ηλεκτρονικών Μαθημάτων και αποτελεί την πρόταση του Ακαδημαϊκού Διαδικτύου (GUnet) για την υποστήριξη Υπηρεσιών Ασύγχρονης Τηλεκπαίδευσης. Ο εκπαιδευτικός έχει τη δυνατότητα οποιαδήποτε χρονική στιγμή να προβαίνει σε ανακοινώσεις για το μάθημα/μαθήματά του, οι οποίες μπορεί να αφορούν σε διευκρινήσεις, επισημάνσεις, ασκήσεις, πίνακες, διαγράμματα, χάρτες, ιστορικές πηγές, ενδεικνυόμενη βιβλιογραφία, χρήσιμους δικτυακούς τόπους για άντληση πληροφοριών κ.ά., ενώ ανά πάσα στιγμή μπορεί να έχει πλήρη εποπτεία της εξέλιξης της μαθησιακής διδασκαλίας πληροφορούμενος για τη δραστηριοποίηση των μαθητών και την απόδοσή τους πάνω στις επιζητούμενες δραστηριότητες.

## Παραπομπές


Κατηγορία:Εκπαίδευση
All Along the Watchtower

To **All Along the Watchtower** είναι τραγούδι του Μπομπ Ντίλαν, το οποίο συμπεριλήφθηκε στον δίσκο *[[John Wesley Harding]]*, του 1967. Από εκεί και πέρα το κομμάτι έχει εμφανιστεί σε όλα τα compilation άλμπουμ του Ντίλαν. Ενώ από τη δεκαετία του 1970 το ερμηνεύει διαρκώς σε συναυλίες κι είναι ένα από τα τραγούδια που έχει παίξει περισσότερες φορές ζωντανά, επίσης σε τέσσερα live άλμπουμ του, το κομμάτι εμφανίζεται υπό διαφορετική εκτέλεση.

Το τραγούδι έχει υποστεί πολυάριθμες διασκευές από τη στιγμή της κυκλοφορίας του. Η διασκευή του Τζίμι Χέντριξ, ωστόσο, είναι η πιο γνωστή και η πιο επιτυχημένη. Μάλιστα το είχε συμπεριλάβει και στον δίσκο *[[Electric Ladyland]]*. Η εκτέλεση του Χέντριξ κυκλοφόρησε έξι μήνες μετά την πρώτη κυκλοφορία του τραγουδιού και έγινε αμέσως επιτυχία. Επίσης, το περιοδικό *[[Rolling Stone]]*, στη λίστα του με τα *[[Κατάλογος με τα 500 σημαντικότερα τραγούδια όλων των εποχών (Rolling Stone)|500 Σπουδαιότερα Τραγούδια όλων των εποχών]]*, τοποθέτησε τούτη τη διασκευή στην 47η θέση. Ενώ το περιοδικό *[[Total Guitar]]* το τοποθέτησε 1ο στη λίστα του με τις *Σπουδαιότερες Διασκευές όλων των εποχών*.

Το τραγούδι έχει διασκευαστεί από τον Διονύση Σαββόπουλο, διατηρώντας τη μουσική του Ντίλαν, με στίχους του Σαββόπουλου, με τίτλο "Ο παλιάτσος κι ο ληστής".

## Παραπομπές


; Βιβλιογραφία
* 

## Περαιτέρω μελέτη
*Marqusee, M (2002). *[[Chimes of Freedom: The Politics of Bob Dylan's Art]]*, New Press

## Εξωτερικοί σύνδεσμοι
*Full audio of Jimi Hendrix's version of the song on YouTube
*Lyrics to the song
*"Reason to Rock" - The lyrics explained

Κατηγορία:Τραγούδια του 1967
Κατηγορία:Τραγούδια του Μπομπ Ντίλαν
Κατηγορία:Singles του 1968
Κατηγορία:Singles της Columbia Records
Κατηγορία:Singles της Reprise Records
Κατηγορία:Τραγούδια των U2
Τζον Πένελ

Ο **Τζον Πένελ** (*John Thomas Pennel*, 25 Ιουλίου 1940 - 26 Σεπτεμβρίου 1993) ήταν Αμερικανός επικοντιστής και τέσσερις φορές κάτοχος παγκοσμίου ρεκόρ.

Γεννήθηκε στο Μέμφις (Τενεσσί) στις 25 Ιουλίου του 1940. Στις 24 Αυγούστου του 1963 κατέρριψε το παγκόσμιο ρεκόρ στο άλμα επί κοντώ πηδώντας 5.20 μ. Στις 23 Ιουλίου του 1966, στο Λος Άντζελες, ανέβασε το ρεκόρ στα 5.34 μ. και στις 21 Ιουνίου του 1968, στο Σακραμέντο (Καλιφόρνια), έκανε παγκόσμιο ρεκόρ με 5.44 μ.

Πέθανε στις 26 Σεπτεμβρίου του 1993, σε ηλικία 53 ετών, στη Σάντα Μόνικα (Καλιφόρνια). 

## Παραπομπές


Κατηγορία:Επικοντιστές‎
Κατηγορία:Αμερικανοί αθλητές του στίβου
Knockin' On Heaven's Door

To **Knockin' On Heaven's Door** είναι ένα τραγούδι του Μπομπ Ντίλαν, το οποίο γράφτηκε για soundtrack της ταινίας *[[Η μεγάλη μονομαχία]]*, ενώ κυκλοφόρησε και σε single το 1973, το οποίο έφτασε στο νούμερο 12 των αμερικανικών *Billboard Hot 100*. Το κομμάτι έχει περιγραφεί από τον βιογράφο του Ντίλαν, Κλίντον Χέιλιν ως «μία άσκηση σε σπουδαία απλότητα». Αναλογίζοντας μονάχα την πληθώρα διασκευών που έχει υποστεί το κομμάτι, τότε θεωρείται ένα από τα πιο γνωστά τραγούδια του Ντίλαν, ιδιαίτερα μετά τη δεκαετία του 1960. Μέλη της *Western Writers of America*, κατέταξαν το κομμάτι 1ο στη λίστα τους με τα *100 Σπουδαιότερα Γουέστερν Τραγούδια*.

## Παραπομπές


Κατηγορία:Τραγούδια του 1973
Κατηγορία:Τραγούδια του Μπομπ Ντίλαν
Κατηγορία:Τραγούδια των Guns N' Roses
Κατηγορία:Τραγούδια του Έρικ Κλάπτον
Κατηγορία:Singles του 1973
Κατηγορία:Singles του 1992
Κατηγορία:Singles της Columbia Records
Κατηγορία:Singles της Geffen Records
Κατηγορία:Τραγούδια γραμμένα για ταινίες
Paradise City

To ***Paradise City*** είναι ένα τραγούδι του αμερικανικού Rock συγκροτήματος Guns N' Roses, το οποίο συμπεριλήφθηκε στον ντεμπούτο δίσκο τους *[[Appetite for Destruction]]*, το 1987. Τον επόμενο χρόνο κυκλοφόρησε και ως single, το οποίο στα αμερικανικά  *Billboard Hot 100* έφτασε το νούμερο 5, ενώ στα βρετανικά chart στο νούμερο 6. Οι στίχοι του τραγουδιού επικεντρώνονται στη φτωχική ζωή των μελών του σχήματος και ότι ονειρεύονται κάτι καλύτερο.

Το κομμάτι αυτό θεωρείται ως ένα από τα γνωστότερα τραγούδια του σχήματος, ενώ έχει συλλέξει κι αρκετές διακρίσεις. Το περιοδικό *[[Rolling Stone]]*, το κατέταξε 453ο στη λίστα του με τα *[[Κατάλογος με τα 500 σημαντικότερα τραγούδια όλων των εποχών (Rolling Stone)|500 Σπουδαιότερα Τραγούδια όλων των εποχών]]*. Ενώ ο τηλεοπτικός σταθμός *[[VH1]]*, το συμπεριέλαβε ανάμεσα στα *40 Σπουδαιότερα Metal Τραγούδια*, κατατάσσοντας το 21ο. Σε ψηφοφορία που έγινε στην ελληνική έκδοση του *[[Metal Hammer]]*, το τραγούδι συμπεριλήφθηκε μεταξύ των *200 Σπουδαιότερων Τραγουδιών όλων των εποχών*, καταλαμβάνοντας την 32h θέση.

## Κομμάτια του single
**7":**
#Paradise City
#Move to the City (ΗΠΑ) / Used to Love Her (Βρετανία)

**12":**
#Paradise City
#Used to Love Her
#Anything Goes (των Hollywood Rose)

**CD:**
#Paradise City
#Used to Love Her
#Anything Goes
#Sweet Child o' Mine
## Προσωπικό
* Αξλ Ρόουζ - κύρια φωνητικά, πλήκτρα
* Slash - κιθάρα
* Ίζυ Στράντλιν - κιθάρα, φωνητικά
* Νταφ ΜαΚέγκαν - μπάσο, φωνητικά
* Στίβεν Άντλερ - ντραμς

## Παραπομπές


## Εξωτερικοί σύνδεσμοι
* Music Video at VH1 Classic
* 

Κατηγορία:Τραγούδια του 1987
Κατηγορία:Τραγούδια των Guns N' Roses
Κατηγορία:Singles του 1988
Κατηγορία:Singles της Geffen Records
Sweet Child O' Mine

To ***Sweet Child O' Mine*** είναι τραγούδι του αμερικανικού Rock συγκροτήματος Guns N' Roses, το οποίο συμπεριλήφθηκε στο ντεμπούτο δίσκο τους *[[Appetite for Destruction]]*, το 1987. Επίσης, κυκλοφόρησε και single, το τρίτο από αυτόν τον δίσκο. Η μουσική γράφτηκε από τον Slash και τον Izzy Stradlin, ενώ οι στίχοι από τον Axl Rose. Ουσιαστικά, το άκρως δημοφιλές riff του τραγουδιού, ήταν μία κιθαριστική άσκηση του Slash, που μόλις την άκουσαν οι υπόλοιποι άρχισαν να δουλεύουν επάνω της. Στιχουργικά το κομμάτι είναι κατά βάση ερωτικό.

Το single σημείωσε εισπρακτική επιτυχία, φτάνοντας στην κορυφή των αμερικανικών *Billboard Hot 100* κι έτσι έγινε το πρώτο αλλά και το τελευταίο single του σχήματος που πιάνει εκεί την κορυφή. Στα βρετανικά chart έφτασε το νούμερο 6. Στις ΗΠΑ έγινε δις χρυσό και μία πλατινένιο πουλώντας 4,126,000 αντίτυπα. Για την προώθηση του τραγουδιού το συγκρότημα είχε κυκλοφορήσει και video clip, το οποίο υπάρχει και σε μία εναλλακτική εκδοχή του, που είναι όλο ασπρόμαυρο και με διαφορετικά πλάνα.

Το τραγούδι θεωρείται ένα από τα πιο σπουδαία τραγούδια του σχήματος, έχοντας διακριθεί πολλάκις από περιοδικά, sites και τηλεοπτικούς σταθμούς. Συγκεκριμένα, το περιοδικό *[[Rolling Stone]]* στη λίστα του με τα 500 Σπουδαιότερα Τραγούδια όλων των εποχών, το κατέταξε στην 198η θέση. Ιδιαίτερα γνωστό θεωρείται και το riff του κομματιού το οποίο κι αυτό έχει διακριθεί αναλόγως. Σε μία ψηφοφορία του BBC, οι ακροατές ψήφισαν το riff ως το *Καλύτερο Κιθαριστικό Riff όλων των εποχών*.

## Κομμάτια του single
**7":**
#Sweet Child o' Mine / Sweet Child o' Mine (Edit)
#It's So Easy (ζωντανά) / Out ta Get Me

**10":**
#Sweet Child o' Mine
#Out ta Get Me
#Rocket Queen

**12", CD:**
#Sweet Child o' Mine
#Move to the City
#Whole Lotta Rosie (ζωντανά, των AC/DC)
#It's So Easy (ζωντανά)
## Προσωπικό
* Αξλ Ρόουζ - κύρια φωνητικά
* Slash - κιθάρες
* Ίζυ Στράντλιν - κιθάρες, φωνητικά
* Νταφ ΜαΚέγκαν - μπάσο, φωνητικά
* Στίβεν Άντλερ - ντραμς

## Παραπομπές


Κατηγορία:Τραγούδια του 1987
Κατηγορία:Τραγούδια των Guns N' Roses
Κατηγορία:Singles του 1988
Κατηγορία:Singles της Geffen Records
Κατηγορία:Νούμερο 1 singles στα Billboard Hot 100
Παρενδυσία

**Παρενδυσία** ή **Cross-dressing** είναι μία δράση κατά την οποία ένα άτομο φοράει ρούχα και άλλα αξεσουάρ που σχετίζονται κοινώς με το αντίθετο φύλο σε μία συγκεκριμένη κοινωνία. Το cross-dressing χρησιμοποιείται για σκοπούς μεταμφίεσης, άνεσης και  στη σύγχρονη εποχή και κατά τη διάρκεια της ιστορίας.

Σχεδόν κάθε ανθρώπινη κοινωνία μέσα στην ιστορία προσδοκούσε νόρμες για κάθε φύλο σχετικά με το ύφος, το χρώμα και τον τύπο ενδυμασίας που θα φορούσε, και τοιουτοτρόπως οι περισσότερες κοινωνίες έθεσαν μία σειρά από κατευθυντήριες γραμμές, απόψεις ή ακόμα και νόμους που ορίζουν τον τύπο ντυσίματος που είναι πιο κατάλληλος για το κάθε φύλο.

Ο όρος cross-dressing υποδηλώνει μία πράξη ή συμπεριφορά χωρίς να αναφέρεται ή να υπαινίσσεται συγκεκριμένες αιτίες για αυτή τη συμπεριφορά. Υπάρχει συχνά η αντίληψη ότι η έννοια έχει άμεση σχέση με τρανς συμπεριφορές ή σεξουαλικές, φετιχιστικές ή ομοφυλοφιλικές συμπεριφορές, αλλά ο όρος από μόνος του δεν υποδηλώνει κανένα κίνητρο και δεν είναι συνώνυμος με την ταυτότητα φύλου. 

Όταν η παρενδυσία διαπράττεται για ερωτικούς σκοπούς για μια περίοδο άνω των έξι μηνών και προκαλεί επίσης σημαντική θλίψη και βλάβη, η συμπεριφορά θεωρείται ψυχική διαταραχή στο *Διαγνωστικό και Στατιστικό Εγχειρίδιο Ψυχικών Διαταραχών* και εφαρμόζεται η ψυχιατρική διάγνωση "Παρενδυσιακός φετιχισμός" ή "Τρανσβεστικός φετιχισμός".

## Τρανσβεστισμός

Ο Magnus Hirschfeld επινόησε τη λέξη *τρανσβεστισμό* (αγγλ. transvestism) (από το λατινικό *trans-* (απέναντι) και *vestitus* (ενδεδυμένος)) για να αναφερθεί στο σεξουαλικό ενδιαφέρον της παρενδυσίας. Το χρησιμοποίησε για να περιγράψει τα άτομα που ως συνήθεια και οικειοθελώς φορούσαν ρούχα του αντίθετου φύλου. Η ομάδα παρενδυτικών του Hirschfeld αποτελούνταν από ετεροφυλόφιλους, ομοφυλόφιλους, αμφιφυλόφιλους και ασεξουαλικούς άνδρες και γυναίκες.

Μετά από όλες τις αλλαγές που έλαβαν χώρα τη δεκαετία του 1970, μία μεγάλη ομάδα ανθρώπων έμεινε χωρίς κάποια λέξη για να περιγράψει τον εαυτό τους: οι ετεροφυλόφιλοι άνδρες που φορούσαν παραδοσιακά γυναικεία ρούχα. Η ομάδα δεν ήταν ευχαριστημένη με τον προσβλητικό όρο "τραβεστί", οπότε και επινοήθηκε ο όρος "cross-dresser" Για τα τρανς άτομα ο όρος cross-dresser είναι προσβλητικός.

## Δείτε επίσης
* Transgender

## Παραπομπές
Welcome to the Jungle

To ***Welcome to the Jungle*** είναι ένα τραγούδι του αμερικανικού Hard Rock συγκροτήματος Guns N' Roses, το οποίο συμπεριλήφθηκε στον ντεμπούτο δίσκο τους *[[Appetite for Destruction]]*, το 1987. Ωστόσο, κυκλοφόρησε και ως single και ήταν το δεύτερο του δίσκου. Κατόπιν (το 1988) επανακυκλοφόρησε και κατάφερε να φτάσει στο νούμερο 7 των αμερικανικών  *Billboard Hot 100* και στο νούμερο 24 στα βρετανικά chart. Για την προώθηση του τραγουδιού κυκλοφόρησε και video clip, το οποίο αρχικά το MTV δεν το ήθελε, όμως στη συνέχεια παιζόταν συνεχώς.

Η μουσική χρεώνεται και στα πέντε μέλη του συγκροτήματος, ενώ οι στίχοι γράφτηκαν από τον Axl Rose. Ο στιχουργός, μόλις είχε έρθει στην Λος Άντζελες από την Ιντιάνα και, ουσιαστικά, περιγράφει το πώς του φαίνεται η μεγάλη πόλη: ζούγκλα. Προς το τέλος του τραγουδιού ακούγεται η εξής φράση: "You know where you are? You're in the jungle baby, you're gonna die", η οποία φημολογείται ότι ο τότε νεαρός Axl την είχε ακούσει από έναν άστεγο, όταν έφτασε στο Λος Άντζελες.

Αυτό το κομμάτι θεωρείται ένα από τα δημοφιλέστερα του σχήματος με πολλές διακρίσεις από διάφορα μέσα. Συγκεκριμένα ο τηλεοπτικός σταθμός *[[VH1]]*, το συμπεριέλαβε στη λίστα του με τα *Σπουδαιότερα Hard Rock Τραγούδια*, κατατάσσοντας το πρώτο. Το περιοδικό *[[Rolling Stone]]*, στη λίστα του με τα 500 Σπουδαιότερα Τραγούδια όλων των εποχών, το κατέταξε 467ο. Η ελληνική έκδοση του Metal Hammer, σε μία ψηφοφορία, για τα *200 Σπουδαιότερα Τραγούδια όλων των εποχών*, το κατέταξε 51ο. Ενώ ο Μάρτιν Ποπόφ, στο βιβλίο του  *The Top 500 Heavy Metal Songs of All Time*, το κατέταξε 19ο.

## Κομμάτια του single
**7":**
#Welcome to the Jungle
#Whole Lotta Rosie (ζωντανά, των AC/DC) (Βρετανία) / Mr. Brownstone (ΗΠΑ) / Nightrain (Βρετανία, 1988)

**12":**
#Welcome to the Jungle
#Whole Lotta Rosie (ζωντανά, των AC/DC)
#It's So Easy (ζωντανά)
#Knockin' On Heaven's Door (ζωντανά, του Μπομπ Ντίλαν)
## Προσωπικό
* Αξλ Ρόουζ - κύρια φωνητικά
* Slash - κιθάρα
* Ίζυ Στράντλιν - κιθάρα, φωνητικά
* Νταφ ΜαΚέγκαν - μπάσο, φωνητικά
* Στίβεν Άντλερ - ντραμς, κρουστά

## Παραπομπές


## Εξωτερικοί σύνδεσμοι
*"Welcome to the Jungle" music video at VH1 Classic

Κατηγορία:Τραγούδια του 1987
Κατηγορία:Τραγούδια των Guns N' Roses
Κατηγορία:Singles του 1987
Κατηγορία:Singles της Geffen Records
Κατηγορία:Τραγούδια με θέμα το Λος Άντζελες
Παλαιά Πινακοθήκη (Μόναχο)

Η **Παλαιά Πινακοθήκη** (**Alte Pinakothek**) είναι μουσείο ζωγραφικής στο Μόναχο. Εκτίθενται στις αίθουσές της πάνω από 800 έργα φιλοτεχνημένα από τον 13ο μέχρι τον 18ο αιώνα και οι συλλογές της τής πρώιμης περιόδου της ιταλικής, γερμανικής, φλαμανδικής και ολλανδικής  ζωγραφικής θεωρούνται από τις σημαντικότερες του κόσμου.
Βρίσκεται στην περιοχή Μάξφορσταντ του Μονάχου και απαρτίζει μαζί με τη Νέα Πινακοθήκη (Neue Pinakothek), την Πινακοθήκη των Μοντέρνων (Pinakothek der Moderne) και άλλα μουσεία, το μουσειακό συγκρότημα Kunstareal (περιοχή των μουσείων), που καλύπτει όλο το φάσμα της ευρωπαϊκής ζωγραφικής.

Η Παλαιά Πινακοθήκη άνοιξε τις πύλες της για το κοινό το 1836, ύστερα από απόφαση του βασιλιά της Βαυαρίας Λουδοβίκου Α΄ να στεγάσει τους θησαυρούς των Βίττελσμπαχ. Αρχιτέκτονας ήταν ο Λέο φον Κλέντσε και όταν το νεοαναγεννησιακό κτίριο αποπερατώθηκε, η Παλαιά Πινακοθήκη ήταν το μεγαλύτερο μουσείο του κόσμου, επαναστατικής λειτουργικότητας και εκμετάλλευσης του ηλιακού φωτός, τελείως διαφορετικό από τα μέχρι τότε φρουριακής εμφάνισης μουσεία.Υπήρξε το υπόδειγμα για αρκετά μουσεία που κατασκευάστηκαν στη συνέχεια σε αρκετές πόλεις της Ευρώπης. 

Τα σημαντικότερα από τα έργα Παλαιάς Πινακοθήκης παρουσιάζονται στο λήμμα "Κατάλογος έργων της Παλαιάς Πινακοθήκης".

## Παραπομπές


## Εξωτερικοί σύνδεσμοι
* 

Κατηγορία:Μουσεία τέχνης στη Γερμανία
Fuji T-1

Το  **Fuji T-1** είναι το πρώτο ιαπωνικό αεριωθούμενο εκπαιδευτικό αεροσκάφος. Πραγματοποίησε την παρθενική του πτήση το 1958.

## Σχεδιασμός και ανάπτυξη
Το T-1 ήταν το πρώτο αεριωθούμενο που σχεδιάστηκε εγχώρια μετά το τέλος του Δευτέρου Παγκοσμίου Πολέμου. Η αρχική έκδοση προωθούνταν από βρετανικής σχεδίασης turbojet Bristol Siddeley Orpheus ενώ το T-1B διέθετε τον  Ishikawajima-Harima J3.
Το Τ-1 ήταν επίσης το πρώτο σχέδιο που ανέπτυξε και ενέταξε σε παραγωγή η εταιρεία Fuji. Συνολικά κατασκευάστηκαν 66 μονάδες. 

## Εκδόσεις
;T1F1
;T-1A 
;T-1B
;T-1C

## Χρήστες
; Ιαπωνία
* Ιαπωνικές Αεροπορικές Δυνάμεις Αυτοάμυνας

## Δείτε επίσης

### Παρόμοια αεροσκάφη
* TF-86 Sabre
* Lockheed T-33
* Macchi MB.326

## Παραπομπές


## Βιβλιογραφία

* Donald, David and Jon Lake. *Encyclopedia of World Military Aircraft*. London:Aerospace Publishing, 1996, Single Volume Edition. ISBN 1-874023-95-6.
* 
* Taylor, John W. R. *Jane's All The World's Aircraft 1965-66*. London:Sampson Low, Marston, 1965.

T-1
Κατηγορία:Αεριωθούμενα στρατιωτικά αεροσκάφη
Κατηγορία:Εκπαιδευτικά αεροσκάφη
Θεηκολεών

Ο **Θεηκολεών** ήταν κτίσμα στο χώρο της αρχαίας Ολυμπίας, δυτικά της Άλτεως και αποτελούσε την έδρα των θεηκόλων, των ιερέων της Ολυμπίας. Ήταν επιπλέον κατάλυμα όλου του προσωπικού που υπηρετούσε μόνιμα στο ιερό, όπως ήταν οι σπονδοφόροι, οι μάντεις, οι εξηγητές, οι αυλητές και ο ξυλέας (ο προμηθευτής των ξύλων που χρησιμοποιούσαν στις θυσίες).

## Περιγραφή και ιστορικά στοιχεία

Ο **Θεηκολεών** βρισκόταν έξω από τον ιερό περίβολο της Άλτεως και βόρεια του εργαστηρίου του Φειδία. Η κατασκευή του χρονολογείται στα μέσα του 5ου αι. π.Χ. και μέχρι και τα ρωμαϊκά χρόνια υπέστη διάφορες προσθήκες και μετασκευές. Το κτίσμα αρχικά ήταν σχεδόν τετράγωνο με μήκος πλευράς 19 μέτρα και μία αυλή στο κέντρο, γύρω από την οποία υπήρχαν οκτώ δωμάτια. Τα τέσσερα είχαν είσοδο προς την αυλή με στοά δύο κιόνων ανάμεσα σε παραστάδες, ενώ τα άλλα τέσσερα γωνιακά δεν επικοινωνούσαν με την αυλή, αλλά είχαν πόρτες προς τα υπόλοιπα δωμάτια. 
## Σύμφωνα με τον Παυσανία

## Παραπομπές

## Έκθεση Φωτογραφιών

File:Olimpia, ruinas 08.jpg|Ο Θεηκολεών σήμερα. 
File:Olimpia, ruinas 09.jpg|Ο Θεηκολεών σήμερα. 
File:Theokoleon, Olímpia.JPG|Ο Θεηκολεών σήμερα. 


## Εξωτερικοί σύνδεσμοι
* [Εικονική περιήγηση στον Θεηκολεώνα από την [Ελληνική Ολυμπιακή Επιτροπή]]
* ο Θεηκολεών όπως αναφέρεται στη ψηφιακή βιβλιοθήκη Perseus του Tuft University 

Κατηγορία:Αρχαία Ολυμπία
Ρεσκούλουμ

μικρογραφία|Το κάστρο
Το **Ρεσκούλουμ** (*[[λατινικά]]: Reskulum*) είναι ρωμαϊκός οικισμός και κάστρο όπου ερείπια τους διασώζονται σήμερα στη Ρουμανία. Τα ερείπια του φρουρίου είναι ορατά και σήμερα στο χωριό Μπολόγκα του Κλούζ, στη θέση που ονομάζεται Γκραντίστε, αν και το μεγαλύτερο μέρος της περιοχής χρησιμοποιήθηκε ως γεωργική έκταση. Κοντά σε αυτό βρίσκονται τα ερείπια των ρωμαϊκών λουτρών.

## Ιστορία
Το κάστρο χτίστηκε γύρω στο 101 με 106 μ.Χ. σαν τμήμα του λίμιτου της Δακίας, επανδρώθηκε από φρουρά με αποστολή προφανώς την υπεράσπιση των συνόρων της Ρωμαϊκής Αυτοκρατορίας. Καθώς οι Ρωμαίοι προσπάθησαν να ενισχύσουν τα σύνορα, τον δεύτερο αιώνα έφεραν εποίκους από την Ελλάδα, πιθανότατα από την Πάτρα και δημιουργήθηκε ο οικισμός. 

Το κάστρο σύμφωνα με τις ανασκαφικές έρευνες καταλάμβανε τρία εκτάρια κι είχε προτείχισμα, τάφρο, δύο κυρίως πύλες με προμαχώνες, στάβλους, στρατώνες και άλλα κτίρια, ενώ ο οικισμός πού βρισκόταν κοντά και πιστεύεται έμεναν οι οικογένειες της φρουράς του κάστρου, είχε φόρουμ, ναούς και λουτρά. 

## Παραπομπές


## Περαιτέρω ανάγνωση
* *Materiale arheologice din castrul Roman de la Bologa*, Nicolae Gudea, 1977
* *Castrul roman de la Bologa: spaturile arheologice din anul 1969*, Nicolae Gudea, Editura Muzeul "Țǎrii Crișurilor", 1973

## Εξωτερικοί σύνδεσμοι

*Ceramica din castrele romane de la Bologa și Cășeiu. Considerații asupra vaselor de uz casnic, de Cosmina Gabriela Cupșa
*Roman castra from Romania - Google Maps / Earth 

Κατηγορία:Ρωμαϊκά κάστρα
Κατηγορία:Ιστορία της Ρουμανίας
Κατηγορία:Ρωμαϊκή Πάτρα
HMS Cassandra

Τρία πλοία του Βασιλικού Ναυτικού είχαν την ονομασία **HMS ''Cassandra***:

* [[HMS Cassandra (1806)|HMS *Cassandra* (1806)]], πλοίο με δέκα πυροβόλα που καθελκύστηκε το 1806 και βυθίστηκε το 1807.
* [[HMS Cassandra (1916)|HMS *Cassandra* (1916)]], ελαφρύ καταδρομικό κλάσης *C* που καθελκύστηκε το 1916 και βυθίστηκε από νάρκη το 1918. 
* [[HMS Cassandra (R62)|HMS *Cassandra* (R62)]],  αντιτορπιλικό κλάσης *C'' που καθελκύστηκε το 1943 και διαλύθηκε για σκραπ το 1967. 

Κατηγορία:Ονομασίες πλοίων του Βασιλικού Ναυτικού